Greek Legal Document

Category: 384

Content:
193. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. oικ. Β-1189/37 της 8 Iαν.-18 Φεβρ.2003 (ΦΕΚ Β΄175) Βασικοί όροι συμβάσεων μίσθωσης λεωφορείων στις ΚΤΕΛ  Α.Ε. Έχοντας υπόψη τις διατάξεις: α) Του άρθρου 3 περίπτωση β εδάφιο ιιι του Ν. 2963/ 2001 (Α΄ 268) "Οργάνωση και λειτουργία των δημοσίων επιβατικών μεταφορών με λεωφορεία, τεχνικός έλεγχος οχημάτων και ασφάλεια χερσαίων μεταφορών και άλλες διατάξεις". β) του άρθρου 29α του Ν. 1558/85 (Α΄ 137) "Κυβέρνηση και κυβερνητικά όργανα", όπως σε αυτό προστέθηκε το άρθρο 27 του Ν. 2081/1992 (Α΄ 154) και αντικαταστάθηκε με την παράγραφο 2α του άρθρου 1 του Ν. 2469/1997 (Α΄ 38), (Μετά τη σελ. 312,850) Σελ. 312,851 Τεύχος -Σελ.  Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.192-193 γ) το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού. δ) Η όμοια απόφαση που δημοσιεύθηκε στο ΦΕΚ 25/17.1.2003 (τ.Β΄) καταργείται και θεωρείται ως ουδέποτε δημοσιευθείσα, αποφασίζουμε: Άρθρο 1 ΒΑΣΙΚΟΙ ΟΡΟΙ ΣΥΜΒΑΣΗΣ ΜΙΣΘΩΣΗΣ 1. Κάθε ΚΤΕΛ το οποίο μετατρέπεται σε Α.Ε., σύμφωνα με τις διατάξεις της περίπτωσης β της παραγράφου 2 του άρθρου 3 του Ν. 2963/2001 (Α΄ 268),υποχρεούται να συνάψει σύμβαση μίσθωσης με κάθε ιδιοκτήτη-μέτοχο λεωφορείου που είναι ενταγμένο στο ΚΤΕΛ για τη διενέργεια του συγκοινωνιακού έργου που έχει ανατεθεί σε αυτήν ή στο ΚΤΕΛ από το οποίο προέρχεται, σύμφωνα με τις διατάξεις του νόμου αυτού. Η σύμβαση μίσθωσης υπογράφεται από το νόμιμο εκπρόσωπο της ΚΤΕΛ Α.Ε. και τον ιδιοκτήτημέτοχο του λεωφορείου. Στην περίπτωση που οι ιδιοκτήτες του λεωφορείου είναι περισσότεροι του ενός η σχετική μίσθωση υπογράφεται από όλους τους συνιδιοκτήτες. 2. Η σύμβαση μίσθωσης θεωρείται στην αρμόδια Δ.Ο.Υ., όπως και κάθε τροποποίηση των όρων της. 3. Η υπογραφή της σύμβασης μίσθωσης συνεπάγεται την ανεπιφύλακτη αποδοχή των όρων της και από τα δύο συμβαλλόμενα μέρη, καθώς και των υποχρεώσεων που απορρέουν από τις διατάξεις του Ν. 2963/2001 και των κατ εξουσιοδότηση αυτού εκδιδομένων Υπουργικών Αποφάσεων και Προεδρικών Διαταγμάτων. 4. Η σύμβαση μίσθωσης περιλαμβάνει υποχρεωτικά τα παρακάτω: α) Τα συμβαλλόμενα μέρη, με υποχρεωτική αναγραφή των ποσοστών συνιδιοκτησίας επί του λεωφορείου στην περίπτωση περισσοτέρων του ενός συνιδιοκτητών. β) Τη χρονική διάρκεια της σύμβασης, που είναι ορισμένου χρόνου και λήγει ταυτόχρονα με τη λήξη της ανάθεσης του έργου, όπως ορίζεται στην παράγραφο 1 του άρθρου 2 του Ν. 2963/2001 (Α΄ 268). Σε περίπτωση αλλαγής ιδιοκτήτη ή ενός ή περισσοτέρων συνιδιοκτητών υπογράφεται νέα σύμβαση για το υπόλοιπο χρονικό διάστημα μέχρι τη λήξη της ανάθεσης. Δεν μπορεί να υπογραφεί σύμβαση για τη διάρκεια που δίνει ο νόμος (λήξη ανάθεσης έργου) σε περίπτωση που το λεωφορείο δεν έχει αυτό το περιθώριο ηλικίας, λόγω συμπλήρωσης του ορίου ηλικίας για απόσυρση που ορίζει ο νόμος, πριν από τη λήξη της ανάθεσης του έργου.  Σελ. 312,852 Τεύχος -Σελ.  γ) Τα στοιχεία ταυτότητας του λεωφορείου, όπως αυτά αναγράφονται επακριβώς στην άδεια κυκλοφορίας του αυτοκινήτου, την κλάση ,τον τύπο και την ηλικία του αυτοκινήτου, όπως αυτή καθορίζεται στην παράγραφο 1 του άρθρου 11 του προαναφερθέντος Νόμου. Σε περίπτωση αντικατάστασης λεωφορείου υπογράφεται νέα σύμβαση με τα νέα στοιχεία του αυτοκινήτου προσαρμοσμένου αναλόγως του αριθμού των ελάχιστων εγγυημένων χιλιομέτρων και της χιλιομετρικής αποζημίωσης. δ) Τα ελάχιστα εγγυημένα πραγματικά χιλιόμετρα, που η ΚΤΕΛ Α.Ε. εγγυάται ότι θα δρομολογεί το εκμισθούμενο λεωφορείο σε προσδιορισμένη στη σύμβαση διαχειριστική περίοδο και ο εκμισθωτής υποχρεούται να το έχει σε πλήρη ετοιμότητα. Τα ελάχιστα εγγυημένα χιλιόμετρα υπολογίζονται σύμφωνα με τα οριζόμενα στο άρθρο δύο (2) της παρούσας. ε) Τη χιλιομετρική αποζημίωση (μίσθωμα) του λεωφορείου, που εξαρτάται από την κλάση, τον τύπο και την ηλικία του αυτοκινήτου, καθώς και κάθε άλλη επί πλέον αποζημίωση, σύμφωνα με τα οριζόμενα στο άρθρο τρία (3) της παρούσας. 21.Ζ.α.193 Κοινά Ταμεία Εκμεταλλεύσεως Λεωφορείων (ΚΤΕΛ) στ) Τις ελάχιστες υποχρεώσεις των συμβαλλομένων μερών σύμφωνα με τα οριζόμενα στο άρθρο τέσσερα (4) της παρούσας, καθώς και των υποχρεώσεων που απορρέουν από τις διατάξεις του ν.2963/2001 (Α΄268) και των κατ' εξουσιοδότηση αυτού εκδιδομένων Υπουργικών Αποφάσεων και Προεδρικών Διαταγμάτων. ζ) Μνεία των υποχρεωτικά παρεχομένων υπηρεσιών, όπως αυτές καθορίζονται και περιγράφονται στο άρθρο 4 της παρούσας. η) Κάθε άλλο όρο που δε μνημονεύεται παραπάνω και που η συμβαλλόμενη ΚΤΕΛ Α.Ε. θεωρεί ότι πρέπει να προστεθεί στη σύμβαση μίσθωσης, είτε λόγω ειδικών συνθηκών είτε για μεγαλύτερη διασφάλιση των συμφερόντων της και για την καλλίτερη εξυπηρέτηση του επιβατικού κοινού. Άρθρο 5 ΠΕΔΙΟ ΕΦΑΡΜΟΓΗΣ Η απόφαση αυτή ισχύει για όσα ΚΤΕΛ μετατραπούν σε Α.Ε. σύμφωνα με τις διατάξεις του άρθρου 3 περίπτωση β του Ν. 2963/2001 (Α΄ 268) και έχουν ολοκληρωθεί οι σχετικές διαδικασίες στις τασσόμενες από τις παραπάνω διατάξεις ημερομηνίες. Σελ. 312,858 Τεύχος -Σελ.  Άρθρο 2 ΕΛΑΧΙΣΤΑ ΕΓΓΥΗΜΕΝΑ ΧΙΛΙΟΜΕΤΡΑ 1. Για τον προσδιορισμό των ελαχίστων εγγυημένων χιλιομέτρων λαμβάνεται ως τιμή βάσης το μέσο έργο που εκτελεί ένα λεωφορείο ηλικίας άνω των είκοσι (20) ετών, εκπεφρασμένο σε πραγματικά διανυόμενα χιλιόμετρα, μέσα σε μία προσδιορισμένη χρονικά διαχειριστική περίοδο, που δεν μπορεί να είναι μικρότερη του ενός τριμήνου. 2. Το μέσο έργο που πρέπει να εκτελέσει το ως άνω προσδιοριζόμενο λεωφορείο, μέσα σε μία προσδιορισμένη χρονικά διαχειριστική περίοδο, καθορίζεται ως πηλίκο της παράστασης, που έχει αριθμητή το σύνολο των πραγματικών χιλιομέτρων, που πραγματοποίησαν τα μισθωμένα λεωφορεία στη ΚΤΕΛ Α.Ε. στην ίδια χρονική περίοδο, και παρονομαστή το άθροισμα των συντελεστών πραγματικών χιλιομέτρων, που αντιστοιχούν σε κάθε λεωφορείο μισθωμένο στη ΚΤΕΛ Α.Ε., προσαυξημένου ενός εκάστου κατά μία ακέραια μονάδα. Από το σύνολο των πραγματικών χιλιομέτρων αφαιρούνται τα χιλιόμετρα που εκτελούν τα λεωφορεία που ανήκουν κατά ακέραια μονάδα στην ΚΤΕΛ Α.Ε. Ομοίως, αφαιρούνται από τον παρονομαστή οι συντελεστές πραγματικών χιλιομέτρων που αντιστοιχούν στα ως άνω λεωφορεία. 3. Συντελεστής πραγματικών χιλιομέτρων ορίζεται ποσοστό επί τοις εκατό, εκπεφρασμένο σε δεκαδικό αριθμό, το οποίο πολλαπλασιαζόμενο επί το μέσο έργο, όπως αυτό προσδιορίστηκε στην παράγραφο 2 του παρόντος άρθρου, καθορίζει τα επί πλέον πραγματικά χιλιόμετρα που δικαιούται να διανύσει σε μια συγκεκριμένη διαχειριστική περίοδο ένα λεωφορείο. Ο συντελεστής πραγματικών χιλιομέτρων αφορά τα μισθωμένα στην ΚΤΕΛ Α.Ε. λεωφορεία και καθορίζεται ανάλογα με την ηλικία τους την κλάση τους και τον εξοπλισμό τους με σύστημα κλιματισμού. Το άθροισμα του μέσου έργου και του γινόμενου του συντελεστή πραγματικών χιλιομέτρων επί το μέσο έργο προσδιορίζει τα ελάχιστα εγγυημένα χιλιόμετρα για κάθε μισθωμένο λεωφορείο για τη συγκεκριμένη διαχειριστική περίοδο. «4. Ο συντελεστής πραγματικών χιλιομέτρων προσδιορίζεται ανάλογα με την ηλικία των λεωφορείων ως ακολούθως: α. Για λεωφορεία ηλικίας μέχρι και έντεκα (11) ετών, σε είκοσι πέντε τοις εκατό (25%) ή 0,25. β. Για λεωφορεία ηλικίας άνω των έντεκα (11) ετών μέχρι και είκοσι τριών (23) ετών, σε δεκαπέντε τοις εκατό (15%) ή 0,15. γ. Για λεωφορεία ηλικίας άνω των είκοσι τριών (23) ετών, ο συντελεστής είναι μηδενικός». Η παρ.4, όπως είχε τροποποιηθεί από 1-12005 από την παρ.1 άρθρου Μόνου της με αριθ.οικ.Β-4740/340/25 Ιαν.-10 Φεβρ.2005 (ΦΕΚ Β΄171), απόφ. Υπ. Μεταφορών και Επικοινωνιών, αντικαταστάθηκε και πάλι ως άνω από το άρθρ.1 της με αριθ.Β-14406/1047/23 Μαρτ.-11 Απρ.2006 (ΦΕΚ Β΄442), όμοιας απόφασης, με έναρξη ισχύος από 1-4-2006. 5. Για όλα τα λεωφορεία που είναι εφοδιασμένα με σύστημα κλιματισμού (ψύξη), προσδιορίζεται συντελεστής πραγματικών χιλιομέτρων ίσος με τα τρία τοις εκατό (3%) ή 0,03 του αριθμού των ελαχίστων εγγυημένων χιλιομέτρων που εκτέλεσε κατά μέσο όρο ένα λεωφορείο της ίδιας κλάσης καθ' όλο το προηγούμενο έτος. Τα επιπλέον χιλιόμετρα που προκύπτουν, πραγματοποιούνται κατά την περίοδο από 1 Ιουνίου μέχρι και 30 Σεπτεμβρίου κάθε έτους. 6. Η πραγματοποίηση των ελαχίστων εγγυημένων χιλιομέτρων, που αντιστοιχούν σε κάθε μισθωμένο λεωφορείο, γίνεται με την καθιέρωση, για κάθε λεωφορείο, δρομολογίων σε μία ή περισσότερες γραμμές και με ένα τρόπο που αποφεύγονται, κατά το δυνατόν, ή που περιορίζονται στο ελάχιστο, οι διανυκτερεύσεις εκτός έδρας, οι υπερωριακές απασχολήσεις του προσωπικού, η χρονικά άνιση απασχόληση των λεωφορείων και η πραγματοποίηση χιλιομέτρων έξω από τα κανονικά δρομολόγια. 7. Για τα λεωφορεία που ανήκουν στην ιδιοκτησία εταιρειών, οι οποίες έχουν συσταθεί σύμφωνα με τις διατάξεις του άρθρου 29 του ν.588/1977, επιτρέπεται η πραγματοποίηση των ελαχίστων εγγυημένων χιλιομέτρων να γίνεται ενιαία για το σύνολο των λεωφορείων της εταιρείας, με την έννοια ότι τα χιλιόμετρα, που δεν πραγματοποιεί ένα λεωφορείο της εταιρείας, μπορεί να τα πραγματοποιεί κάποιο άλλο λεωφορείο αυτής. (Μετά τη σελ. 312,852) Σελ. 312,853 Τεύχος -Σελ.  Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.193 8. Ειδικά για τις ΚΤΕΛ Α.Ε. οι οποίες εκμεταλλεύονται μόνο αστικές λεωφορειακές γραμμές και στις οποίες εφαρμόζεται κυκλωματική εργασία, δεν εφαρμόζονται οι παράγραφοι 1-4 και 6 του άρθρου αυτού. Ο αριθμός των ελαχίστων εγγυημένων χιλιομέτρων προσδιορίζεται εν προκειμένω ως πηλίκο της παράστασης που έχει αριθμητή το σύνολο των πραγματικών χιλιομέτρων που πραγματοποίησαν τα μισθωμένα λεωφορεία στη ΚΤΕΛ Α.Ε. σε συγκεκριμένη χρονική περίοδο και παρονομαστή τον αριθμό των μισθωμένων λεωφορείων της ιδίας Α.Ε. Και για τα λεωφορεία της παραγράφου αυτής, τα οποία ανήκουν σε εταιρείες που έχουν συσταθεί σύμφωνα με τις διατάξεις του άρθρου 29 του ν.588/1977, δύναται να εφαρμοσθεί αναλογικά η ρύθμιση της προηγουμένης παραγράφου. 9. Κάθε ΚΤΕΛ Α.Ε. μεριμνά ώστε, στο τέλος κάθε τριμηνιαίας διαχειριστικής περιόδου, κάθε μισθωμένο λεωφορείο να πραγματοποιεί τα αναγραφόμενα στη σύμβαση μίσθωσης ελάχιστα εγγυημένα χιλιόμετρα. Σε περίπτωση που τούτο δεν είναι εφικτό, η ΚΤΕΛ Α.Ε. δρομολογεί τα μισθωμένα λεωφορεία της ώστε στο τέλος και της τετάρτης τριμηνιαίας διαχειριστικής περιόδου, που συμπίπτει με τη λήξη της ετήσιας διαχειριστικής περιόδου, όλα τα μισθωμένα λεωφορεία της να έχουν πραγματοποιήσει τα ελάχιστα εγγυημένα χιλιόμετρα που αντιστοιχούν στη σύμβαση μίσθωσης. Σε περίπτωση που ένα ή περισσότερα μισθωμένα λεωφορεία δεν έχουν δρομολογηθεί και δεν έχουν πραγματοποιήσει, χωρίς να είναι υπαίτιοι οι ιδιοκτήτες τους, στο τέλος της ετήσιας διαχειριστικής περιόδου, τα αναλογούντα από τη σύμβαση μίσθωσης ελάχιστα εγγυημένα χιλιόμετρα, η αντισυμβαλλόμενη ΚΤΕΛ Α.Ε. υποχρεούται στην καταβολή της αποζημίωσης που αντιστοιχεί στα χιλιόμετρα αυτά σύμφωνα και με τους όρους της σύμβασης.  Οίκοθεν νοείται ότι σε περίπτωση καταλογισμού απωλειών στο συγκεκριμένο λεωφορείο τα αντιστοιχούντα ποσά αφαιρούνται από το καταβλητέο ποσό. Απώλειες θεωρούνται τα αναλογούντα, σύμφωνα με τις διατάξεις της παρούσας, χιλιόμετρα που δεν πραγματοποιήθηκαν από υπαιτιότητα του ιδιοκτήτη (δεν εκτελέσθηκαν τα καθορισμένα δρομολόγια για λόγους επισκευής του λεωφορείου ή για άλλη αιτία), τα οποία προσαυξανόμενα κατά τριάντα στα εκατό (30%) αφαιρούνται από τα πληρωτέα. Σε περίπτωση άρνησης του ιδιοκτήτη για εκτέλεση δρομολογίων, καταλογίζεται ως απώλεια η αντιστοιχούσα στα ημερήσια ελάχιστα εγγυημένα χιλιόμετρα του υπόψη μισθωμένου λεωφορείου κατά το χρονικό διάστημα της αντίστοιχης διαχειριστικής περιόδου. Σελ. 312,854 Τεύχος -Σελ.  10. Για να διευκολύνεται η κάλυψη των ελαχίστων εγγυημένων χιλιομέτρων που πραγματοποιούν τα λεωφορεία της ΚΤΕΛ Α.Ε. και για την καλύτερη εξυπηρέτηση του επιβατικού κοινού, επιτρέπεται να δρομολογούνται προσωρινά, με απόφαση του Δ.Σ. της ΚΤΕΛ Α.Ε. που κοινοποιείται στον αρμόδιο για την εποπτεία νομάρχη, υπεραστικά λεωφορεία σε αστικές γραμμές κυρίως στις ακραίες συνοικίες και αντίστροφα. Με τον τρόπο αυτό εξυπηρετούνται συγκοινωνιακές ανάγκες αιχμών ή άλλες έκτακτες ανάγκες οι οποίες δεν μπορούν να εξυπηρετηθούν διαφορετικά. 11. Οι διατάξεις του άρθρου αυτού δεν ισχύουν για τα λεωφορεία που ανήκουν κατά ακέραια μονάδα στο νομικό πρόσωπο της ΚΤΕΛ. Α.Ε. 12. Σε περίπτωση που ένα ή περισσότερα μισθωμένα λεωφορεία έχουν δρομολογηθεί και έχουν πραγματοποιήσει χιλιόμετρα, κατά το τέλος της ετήσιας διαχειριστικής περιόδου, περισσότερα του 2% του μέσου όρου των πραγματοποιηθέντων χιλιομέτρων από τα λεωφορεία που αντιστοιχούν στην ίδια ηλικιακή κλάση, η αντισυμβαλλόμενη ΚΤΕΛ Α.Ε. δεν υποχρεούται στην καταβολή της αποζημίωσης που αντιστοιχεί στα χιλιόμετρα αυτά, σύμφωνα και με τους όρους της σύμβασης. 21.Ζ.α.193 Κοινά Ταμεία Εκμεταλλεύσεως Λεωφορείων (ΚΤΕΛ) Άρθρο 3 ΧΙΛΙΟΜΕΤΡΙΚΗ ΑΠΟΖΗΜΙΩΣΗ ( ΜΙΣΘΩΜΑ ) 1. Η χιλιομετρική αποζημίωση για κάθε μισθωμένο στη ΚΤΕΛ Α.Ε. λεωφορείο είναι το γινόμενο του συντελεστή δαπάνης που αντιστοιχεί σε κάθε λεωφορείο, σύμφωνα με τους πίνακες του παρόντος άρθρου, επί την τιμή βάσης υπολογισμού της χιλιομετρικής αποζημίωσης, η οποία υπολογίζεται σύμφωνα με τα αναφερόμενα στην παράγραφο 4 του άρθρου αυτού. 2. Για τον υπολογισμό της χιλιομετρικής αποζημίωσης μισθωμένου λεωφορείου στην ΚΤΕΛ Α.Ε. λαμβάνεται υπόψη ως τιμή βάσης για μεν τις ΚΤΕΛ Α.Ε. που εκμεταλλεύονται μόνον αστικές γραμμές λεωφορείο της κλάσης "3" ηλικίας άνω των οκτώ (8) ετών και έώς και είκοσι (20), για δε τις υπόλοιπες ΚΤΕΛ Α.Ε. λεωφορείο της κλάσης "2" της ιδίας ως άνω ηλικίας. Οι κλάσεις των λεωφορείων και οι εντεταγμένοι σε αυτές τύποι λεωφορείων περιγράφονται αναλυτικά στον πίνακα της παραγράφου 6 του παρόντος άρθρου με τίτλο "Πίνακας συντελεστών δαπανών λεωφορείου κατά κλάση, τύπο και ηλικία". 3. Τον ιδιοκτήτη -μέτοχο-εκμισθωτή βαρύνουν οι δαπάνες μισθοδοσίας και ασφάλισης του οδηγού που αυτός προσλαμβάνει και οι λειτουργικές δαπάνες του οχήματος (καύσιμα, συντήρηση και φύλαξη του οχήματος). Για τον καθορισμό της χιλιομετρικής αποζημίωσης θα πρέπει να ληφθεί υπόψη ο πίνακας συντελεστών δαπανών λεωφορείου κατά κλάση, τύπο και ηλικία, όπως περιγράφεται στην παράγραφο 6 του παρόντος άρθρου, καθώς και οι συνολικές ακαθάριστες εισπράξεις της ΚΤΕΛ Α.Ε. για τη συγκεκριμένη διαχειριστική περίοδο που αντιστοιχεί στην χιλιομετρική αποζημίωση. 4. Η χιλιομετρική αποζημίωση, όπως αυτή θα καθορισθεί στη σύμβαση μίσθωσης, προσαυξάνεται για τα χιλιόμετρα που πραγματοποιεί το μισθωμένο λεωφορείο με βάση το συντελεστή βατότητας που έχει καθορισθεί για κάθε γραμμή ή τμήμα γραμμής, που εξυπηρετεί η μισθώτρια ΚΤΕΛ Α.Ε., σύμφωνα με την μεθοδολογία που περιγράφεται στη παράγραφο 5 του παρόντος άρθρου. Για τις παραπάνω προσαυξήσεις γίνεται ρητή μνεία στην αντίστοιχη σύμβαση μίσθωσης. 5. Συντελεστής βατότητας γραμμής είναι ο συντελεστής ο οποίος καθορίζεται ποσοστιαία από το μήκος της διαδρομής που μπορεί να πραγματοποιήσει ένα λεωφορείο σε ένα δρόμο συγκριτικά με την αντίστοιχη διάνυση σε εθνική οδό ομαλού εδάφους με τις ίδιες οικονομικές επιβαρύνσεις (καύσιμα, λιπαντικά, ελαστικά, συντήρηση). Ο συντελεστής βατότητας καθορίζεται για κάθε γραμμή ή τμήμα γραμμής, από τον αρμόδιο Νομάρχη μετά σχετική μελέτη και εισήγηση του προϊσταμένου της υπηρεσίας Μεταφορών και Επικοινωνιών και της Δ/νσης Τεχνικών Υπηρεσιών του νομού και σχετική γνώμη της ΚΤΕΛ Α.Ε. Ο συντελεστής βατότητας παίρνει την τιμή 1 για την εθνική οδό ομαλού πεδινού εδάφους και τις τιμές 1,05, 1,10, 1,15, 1,20, 1,25, 1,30, 1,35, 1,40, 1,50, 1,60, 1,70, 1,80, ανάλογα με τις ειδικές συνθήκες και τις δυσχέρειες που παρουσιάζει η κάθε γραμμή. Σε πολύ εξαιρετικές περιπτώσεις και μετά από αιτιολογημένη απόφαση του Νομάρχη ο συντελεστής βατότητας μπορεί να πάρει την τιμή 2,2. Για τον καθορισμό του συντελεστή βατότητας λαμβάνονται υπόψη τα παρακάτω στοιχεία: α) Η μέση ταχύτητα που επιτυγχάνεται κατά την πραγματοποίηση διαδρομής (στον καθορισμό της μέσης ταχύτητας συνυπολογίζεται και ο χρόνος επιβιβάσεως και αποβιβάσεως των επιβατών). β) Το είδος της οδού (εθνική, επαρχιακή, δημοτική, κοινοτική). γ) Η μορφολογία του εδάφους (πεδινό, ορεινό). δ) Γεωμετρικά στοιχεία οδού (κατά μήκος και εγκάρσιες κλίσεις, καμπυλότητα, πλάτος κ.λ.π.). ε) Ποιότητα οδοστρώματος, ασφαλτοστρωμένο, χαλικόστρωτο, χωμάτινο. στ) Πληρότητα των λεωφορείων κατά την εκτέλεση δρομολογίων στην εξεταζόμενη γραμμή. Στις ΚΤΕΛ Α.Ε. που εκμεταλλεύονται μόνο αστικές λεωφορειακές γραμμές και η εξίσωση γίνεται μόνο με κυκλωματική εργασία, ο συντελεστής βατότητας για όλες τις γραμμές λαμβάνει την τιμή 1. Αποφάσεις των Νομαρχών που εκδόθηκαν σύμφωνα με τα ανωτέρω εξακολουθούν να ισχύουν. Με όμοια απόφαση, σε περίπτωση μεταβολής ενός ή περισσοτέρων από τα παραπάνω στοιχεία ο συντελεστής βατότητας της γραμμής τροποποιείται ανάλογα. Για κάθε λεωφορείο αστικό ή υπεραστικό λαμβάνουμε τα χιλιόμετρα που πραγματοποίησε κατά γραμμή, τα πολλαπλασιάζουμε με το συντελεστή βατότητας της γραμμής αφαιρούμενης της μονάδας, αθροίζουμε τα γινόμενα και τα πολλαπλασιάζουμε επί τον χιλιομετρικό συντελεστή. Με τον τρόπο αυτό προσδιορίζεται το σύνολο της επί πλέον αποζημίωσης κάθε μισθωμένου λεωφορείου μέσα στη διαχειριστική περίοδο. (Μετά τη σελ. 312,854) Σελ. 312,855 Τεύχος -Σελ.  Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.193 6. Για τον υπολογισμό της τιμής βάσης υπολογισμού της χιλιομετρικής αποζημίωσης, που πρέπει να λάβει μισθωμένο αυτοκίνητο της παραγράφου 2 του άρθρου αυτού, ακολουθείται η παρακάτω μεθοδολογία: α. Από τις συνολικές ακαθάριστες εισπράξεις της ΚΤΕΛ Α.Ε. (από εισιτήρια, αποσκευές, εκδρομές κ.λ.π.) αφαιρούνται, με απόφαση της Γενικής Συνέλευσης των μετόχων, οι παρακάτω δαπάνες: - Αποδοχές και λοιπές αποζημιώσεις του προσωπικού και αναλυτικότερα, οι τακτικές αποδοχές όλου του προσωπικού, εκτός από τους οδηγούς που δεν είναι υπάλληλοι της ΚΤΕΛ Α.Ε., οι τακτικές αποδοχές όλων των οδηγών δεύτερης φυλακής και εφεδρικής δύναμης. Οι πρόσθετες αποδοχές (υπερωρίες, αποζημιώσεις για νυκτερινή εργασία, προσαυξήσεις εξαιρέσιμων κ.λ.π.) όλου του προσωπικού που απασχολείται στην ΚΤΕΛ Α.Ε., συμπεριλαμβανομένων και των οδηγών, οι αποζημιώσεις των απολυομένων και συνταξιοδοτούμενων εκτός από τους οδηγούς που δεν είναι υπάλληλοι της ΚΤΕΛ Α.Ε. Οι εργοδοτικές εισφορές στα οικεία ασφαλιστικά ταμεία (πλην ΤΣΑ) το χαρτόσημο και ΟΓΑ όλου του προσωπικού, εξαιρουμένων μόνον εκείνων που αναλογούν στις τακτικές αποδοχές των οδηγών που δεν είναι υπάλληλοι της ΚΤΕΛ Α.Ε., οι στολές του προσωπικού κινήσεως, οι προμήθειες των πρακτόρων και οι αποζημιώσεις των Νομικών Συμβούλων. Ειδικά προκειμένου περί ΚΤΕΛ Α.Ε. που εκμεταλλεύονται μόνο αστικές γραμμές, δεν αφαιρούνται οι καταβαλλόμενες στους δικαιούχους τακτικές αποδοχές των πάσης φύσεων οδηγών, καθώς και οι αντίστοιχες εργοδοτικές εισφορές στα οικεία Ασφαλιστικά Ταμεία, το χαρτόσημο και οι εισφορές υπέρ ΟΓΑ. - Φόροι, τέλη, εισφορές, Φ.Π.Α., τέλη διοδίων, κυκλοφορίας, σταθμεύσεως, Δήμων, εισφορά του άρθρου 4 του Ν. 984/1979 (ΦΕΚ 244 Α/27.10.79). - Τα έξοδα διοικήσεως που αφορούν ενοίκια, τηλέφωνα, θέρμανση, φωτισμό, έπιπλα και σκεύη, έντυπα, γραφική ύλη, καθαριότητα, δικαστικά, εράνους, βοηθήματα, γενικά δημόσιες σχέσεις, αμοιβή οργάνων διοικήσεως ΚΤΕΛ Α.Ε., συντήρηση κτιρίων, έξοδα δημιουργίας σταθμών, περιπτέρων, στάσεων, καθώς επίσης για τις κάθε είδους λοιπές δαπάνες που προβλέπονται στους προϋπολογισμούς των ΚΤΕΛ Α.Ε., οι οποίοι έχουν εγκριθεί από τις Γενικές Συνελεύσεις. - Δαπάνες που αφορούν τροφοδοσία με καύσιμα των λεωφορείων ιδιοκτησίας της ΚΤΕΛ Α.Ε. - Δαπάνες που αφορούν συντήρηση, φύλαξη και απόσβεση των αυτοκινήτων ιδιοκτησίας της ΚΤΕΛ Α.Ε. Σελ. 312,856 Τεύχος -Σελ.  - Δαπάνες που αφορούν την επί πλέον αποζημίωση των μισθωμένων λεωφορείων λόγω συντελεστή βατότητας, όπως αναλυτικά περιγράφονται στην παράγραφο 5 του άρθρου αυτού. - Επιπλέον, κατά την περίοδο από 1 Απριλίου και μέχρι 30 Σεπτεμβρίου κάθε έτους, συνολικό ποσό που αντιπροσωπεύει για όλα τα μισθωμένα λεωφορεία στην ΚΤΕΛ Α.Ε. που είναι εφοδιασμένα με σύστημα κλιματισμού (ψύξη), το κόστος της επιπλέον δαπάνης για την απόσβεση και τη λειτουργία του .Ο τρόπος κατανομής του ποσού αυτού στα μισθωμένα λεωφορεία που πληρούν την παραπάνω προϋπόθεση περιγράφεται αναλυτικά στη 8 παράγραφο. Ρητή μνεία της επιπλέον αυτής αποζημίωσης γίνεται στη σύμβαση μίσθωσης. Το υπόλοιπο που απομένει, όταν από το σύνολο των ακαθάριστων εισπράξεων αφαιρεθούν τα παραπάνω ποσά, είναι το συνολικό ποσό που αποτελεί τη συνολική αποζημίωση των ιδιοκτητών-μετόχων για την εκμίσθωση των λεωφορείων τους. 21.Ζ.α.193 Κοινά Ταμεία Εκμεταλλεύσεως Λεωφορείων (ΚΤΕΛ) «β. Εισάγεται ο όρος του συντελεστή δαπανών κάθε μισθωμένου λεωφορείου ο οποίος είναι συνάρτηση της κλάσης, του τύπου και της ηλικίας του και προσδιορίζεται αναλυτικά στους παρακάτω πίνακες: (Ακολουθεί ΠΙΝΑΚΑΣ 1 με τίτλο: ΣΥΝΤΕΛΕΣΤΕΣ ΔΑΠΑΝΩΝ ΜΙΣΘΩΜΕΝΟΥ ΛΕΩΦΟΡΕΙΟΥ ΣΤΗΝ ΚΤΕΛ  Α.Ε. ΚΑΤΑ ΚΛΑΣΗ ΤΥΠΟ ΚΑΙ ΗΛΙΚΙΑ) Ειδικά για τα λεωφορεία που είναι μισθωμένα σε ΚΤΕΛ  ΑΕ που εκμεταλλεύονται μόνο αστικές λεωφορειακές γραμμές, καθορίζονται συντελεστές δαπανών κατά κλάση και ηλικία λεωφορείου, όπως φαίνονται στον παρακάτω πίνακα 2: (Ακολουθεί ΠΙΝΑΚΑΣ 2 ΣΥΝΤΕΛΕΣΤΩΝ ΔΑΠΑΝΩΝ ΜΙΣΘΩΜΕΝΟΥ ΛΕΩΦΟΡΕΙΟΥ ΚΑΤΑ ΚΛΑΣΗ ΚΑΙ ΗΛΙΚΙΑ) Ο συντελεστής δαπανών δε μεταβάλλεται κατά τη διάρκεια της διαχειριστικής περιόδου παρά μονάχα σε περίπτωση αντικαταστάσεως του λεωφορείου. Στην περίπτωση αυτή, για τα χιλιόμετρα που πραγματοποίησε το λεωφορείο μέχρι και την ημέρα αντικατάστασης ισχύει ο συντελεστής δαπανών του παλαιού λεωφορείου και από την ημέρα αντικατάστασης ο συντελεστής δαπανών του νέου λεωφορείου τροποποιημένου αντίστοιχα του σχετικού όρου της σύμβασης μίσθωσης». Η περιπτ.β΄, που είχε τροποποιηθεί από1-12005 από την παρ.2 άρθρου μόνου της με αριθ.οικ.Β-4740/340/25 Ιαν.-10 Φεβρ.2005 (ΦΕΚ Β΄171), απόφ. Υπ.Μεταφορών και Επικοινωνιών, αντικαταστάθηκε και πάλι ως άνω από το άρθρ.2 της με αριθ. Β-14406/1047/23 Μαρτ.-11 Απρ.2006 (ΦΕΚ Β΄442), όμοιας απόφασης, με έναρξη ισχύος από 1-4-2006. γ. Η τιμή βάσης υπολογισμού της χιλιομετρικής αποζημίωσης που αντιστοιχεί σε μισθωμένο λεωφορείο, όπως αυτό προσδιορίζεται στην παράγραφο 2 του παρόντος άρθρου, προκύπτει ως το πηλίκο της παράστασης που έχει αριθμητή το συνολικό ποσό που αποτελεί την συνολική αποζημίωση των ιδιοκτητών - μετόχων για την εκμίσθωση των λεωφορείων τους, όπως αυτό προκύπτει από την εφαρμογή της παραγράφου 6α του παρόντος άρθρου, και παρονομαστή το άθροισμα των γινομένων του συντελεστή δαπάνης επί του αριθμού των ελαχίστων εγγυημένων χιλιομέτρων που αντιστοιχεί σε κάθε λεωφορείο. 7. Η χιλιομετρική αποζημίωση δύναται να ισχύσει για συγκεκριμένη χρονικά διαχειριστική περίοδο η οποία σε καμία περίπτωση δεν μπορεί να είναι μικρότερη του ημερολογιακού τριμήνου. 8. Επί πλέον της χιλιομετρικής αποζημίωσης και της επί πλέον αποζημίωσης για τα χιλιόμετρα που πραγματοποιεί το μισθωμένο λεωφορείο με βάση το συντελεστή βατότητας που έχει καθορισθεί για κάθε γραμμή ή τμήμα γραμμής που εξυπηρετεί η μισθώτρια ΚΤΕΛ Α.Ε., σύμφωνα με την μεθοδολογία που περιγράφεται στη παράγραφο 5 του παρόντος άρθρου, κατά την περίοδο από 1 Απριλίου και μέχρι 30 Σεπτεμβρίου κάθε έτους, καταβάλλεται από το συνολικό ποσό που αντιπροσωπεύει για όλα τα λεωφορεία της ΚΤΕΛ Α.Ε. που είναι εφοδιασμένα με σύστημα κλιματισμού (ψύξη), το κόστος της επιπλέον δαπάνης για την απόσβεση και τη λειτουργία του. Το αναλογούν ποσό, που καταβάλλεται σε κάθε μισθωμένο λεωφορείο, υπολογίζεται ως γινόμενο του ποσοστού επί της χιλιομετρικής αποζημίωσης που καθορίζει η κάθε ΚΤΕΛ Α.Ε. επί τον αριθμό των πραγματικών χιλιομέτρων που διανύει το μισθωμένο λεωφορείο την συγκεκριμένη χρονική περίοδο.  Η διαπίστωση της εγκατάστασης και της κανονικής λειτουργίας του συστήματος κλιματισμού κατά τη διάρκεια των δρομολογίων γίνεται με ευθύνη της ΚΤΕΛ. Α.Ε. «Άρθρο 4 ΥΠΟΧΡΕΩΣΕΙΣ ΣΥΜΒΑΛΛΟΜΕΝΩΝ ΜΕΡΩΝ ΠΑΡΕΧΟΜΕΝΕΣ ΥΠΗΡΕΣΙΕΣ 1. Η ΚΤΕΛ Α.Ε. υποχρεούται να δρομολογεί το μισθωμένο σε αυτή λεωφορείο σύμφωνα με το κύκλωμα εργασίας, να καλύπτει τα ελάχιστα εγγυημένα χιλιόμετρα που αναφέρονται στη σύμβαση μίσθωσης, να τηρεί τις υποχρεώσεις, της προς τον εκμισθωτή - ιδιοκτήτη - μέτοχο, τις προς τρίτους υποχρεώσεις, που απορρέουν από τη σύμβαση μίσθωσης, να ενημερώνει έγκαιρα τον εκμισθωτή για τις οιασδήποτε αλλαγές που έχουν σχέση με τη σύμβαση και το κύκλωμα εργασίας της και να καταβάλει τις αποδοχές των οδηγών και τις αντίστοιχες εργοδοτικές εισφορές αυτών στα οικεία ασφαλιστικά ταμεία, σύμφωνα με την παράγραφο 6 του άρθρου 3 της παρούσας, χρεώνοντας τα αναλογούντα ποσά στο λογαριασμό της μερίδας κάθε μισθωμένου λεωφορείου. (Μετά τη σελ. 312,856) Σελ. 312,857 Τεύχος -Σελ.  Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.193 2. Ο ιδιοκτήτης- μέτοχος-εκμισθωτής υποχρεούται να παρέχει ανελλιπώς το λεωφορείο με τον οδηγό σύμφωνα με το κύκλωμα εργασίας που καθορίζει η ΚΤΕΛ Α.Ε., να προβαίνει σε ελέγχους συντήρησης του οχήματος κατά τακτά χρονικά διαστήματα σύμφωνα με τις γραπτές οδηγίες του κατασκευαστή, να επιδιορθώνει άμεσα οποιαδήποτε βλάβη παρουσιαστεί για την ασφαλή λειτουργία του οχήματος, να μεριμνά να είναι εφοδιασμένο με ισχύον δελτίο τεχνικού ελέγχου, να παρέχει το όχημα για κυκλοφορία σε αρίστη κατάσταση, τόσο από πλευράς εξωτερικής εμφάνισης όσο και εσωτερικής, να φροντίζει ώστε να λειτουργεί αποτελεσματικά το σύστημα θέρμανσης -ψύξης του οχήματος και τα τυχόν επί πλέον πρόσθετα συστήματα του αυτοκινήτου, να μεριμνά για τον εφοδιασμό του οχήματος με καύσιμα, την ασφαλή φύλαξη του οχήματος σε στεγασμένο ή δυνατό χώρο, να χρησιμοποιεί οδηγούς που να έχουν τα απαραίτητα προσόντα για την συγκεκριμένη εργασία τόσο σε επίπεδο εμπειρίας ως προς την οδηγητική ικανότητα όσο και ως προς την εν γένει συμπεριφορά, να προβαίνει έγκαιρα σε αντικατάσταση του οχήματος σε περίπτωση καλύψεως του ορίου ηλικίας για απόσυρση ή ολικής καταστροφής και γενικά να προβαίνει σε κάθε ενέργεια για την ετοιμότητα του λεωφορείου ιδιοκτησίας του. 3. Σε περίπτωση οριστικής απώλειας δικαιώματος, από ιδιοκτήτη λεωφορείου, καταγγέλλεται η σύμβαση μίσθωσης του λεωφορείου με την ΚΤΕΛ Α.Ε.». Το άρθρ.4 αντικαταστάθηκε ως άνω από το άρθρο Μόνο της με αριθ.οικ.Β-30161/2256/17 Μαιου- 2 Ιουν.2004 (ΦΕΚ Β΄ 816), όμοιας απόφασης.